**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr.\_\_\_ | 2017. gada \_\_\_. \_\_\_\_\_\_\_ |

\_\_\_**.§**

**Informatīvais ziņojums**

“Par valsts nekustamo īpašumu pārvaldīšanas informācijas apmaiņas sistēmas datu bāzē esošās informācijas tālāku izmantošanu valsts nekustamo īpašumu pārvaldīšanā”

(...)

1. Pieņemt zināšanai informatīvo ziņojumu.

2. Finanšu ministrijai (valsts akciju sabiedrībai „Valsts nekustamie īpašumi”) līdz 2017.gada 31.decembrim veikt aptauju par lietotāju apmierinātību ar Vienotās valsts nekustamo īpašumu uzskaites informācijas sistēmas sniegtajām iespējām, nepieciešamajiem tehniskajiem uzlabojumiem un satura papildinājumiem.

3. Lai nodrošinātu informatīvajā ziņojumā minētās papildu informācijas iekļaušanu Vienotajā valsts nekustamo īpašumu uzskaites informācijas sistēmā, Finanšu ministrijai (valsts akciju sabiedrībai „Valsts nekustamie īpašumi”) līdz 2018.gada 31.decembrim izstrādāt attiecīgus grozījumus Ministru kabineta 2011.gada 6.decembra noteikumos Nr.934 „Noteikumi par valsts nekustamā īpašuma pārvaldīšanas principiem un kārtību” un Ministru kabineta 2013.gada 29.oktobra noteikumos Nr.1191 „Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem”.

4. Izpildot Ministru kabineta 2011.gada 6.decembra noteikumos Nr.934 „Noteikumi par valsts nekustamā īpašuma pārvaldīšanas principiem un kārtību” noteikto, valsts nekustamo īpašumu valdītājiem, pārvaldītājiem vai pilnvarotiem pārvaldītājiem nodrošināt, ka Vienotajā valsts nekustamo īpašumu uzskaites informācijas sistēmā valsts nekustamo īpašumu profilos esošās informācijas aktualizēšana atbilstoši aktuālajai situācijai tiek veikta sistemātiski.

Ministru prezidents M. Kučinskis

# Valsts kancelejas direktora p. i. I. Gailīte

Finanšu ministre D. Reizniece-Ozola